दौरा आने का किया था नाटक; टीचर का जूता लेकर हुए थे फरार
Shah Rukh Khan Delhi St Columba School Funny Story - शाहरुख खान आज भले ही एक सुपरस्टार हैं, लेकिन कॉलेज के दिनों में वे भी वही काम करते थे, जो नॉर्मल स्टू़डेंट करते हैं। शाहरुख ने एक पुराने इंटरव्यू में बताया था कि कॉलेज के दिनों में उन्होंने अपने दोस्तों के साथ मिलकर टीचर
शाहरुख खान आज भले ही एक सुपरस्टार हैं, लेकिन स्कूल के दिनों में वो बेहद शरारती मिजाज के स्टूडेंट थे। शाहरुख ने एक पुराने इंटरव्यू में बताया था कि स्कूल के दिनों में उन्होंने अपने दोस्तों के साथ मिलकर टीचर के साथ प्रैंक किया था।
शाहरुख ने टीचर के सामने दौरा आने का नाटक किया। टीचर चूंकि स्कूल में नए आए थे, तो उन्हें शाहरुख और उनके दोस्तों की हरकतों के बारे में पता नहीं था। शाहरुख ने टीचर से उनका जूता मांगा और हॉस्पिटल जाने के बहाने दोस्तों के साथ घूमने निकल लिए।
टीचर नए थे, उन्हें हमारी हरकतों के बारे में नहीं पता था- शाहरुख
शाहरुख ने BBC को दिए एक पुराने इंटरव्यू में कहा- मिस्टर अरोड़ा नाम के हमारे एक टीचर थे। वे अभी हमें जानते नहीं थे। मैंने उनके सामने थोड़ा नाटक किया। उन्होंने मेरे दोस्तों से पूछा कि मुझे क्या दिक्कत है। दोस्तों ने उनसे कहा कि इसे 'दौरे' आते हैं।
मिस्टर अरोड़ा काफी सज्जन आदमी थे। मेरी फेक बीमारी देख वे चिंतित हो उठे। मेरे दोस्तों और मुझे कनॉट प्लेस का एरिया घूमना था। इसीलिए हमने स्कूल बंक करने के लिए ये सब नाटक किया।'
बिना जूतों के दिन भर घूमते रहे टीचर
शाहरुख ने आगे बताया- मेरे दोस्तों ने टीचर को बताया कि इसकी हालत खराब हो रही है, अब किसी भी कीमत पर इसे हॉस्पिटल ले जाना पड़ेगा। दोस्तों ने ये भी कहा कि उन्हें जूतों की जरूरत हैं। टीचर ने अपना जूता हमें दे दिया। हम लोग स्कूल से निकल गए।
मिस्टर अरोड़ा बेचारे दिन भर बिना जूतों के स्कूल में घूमते रहे। हमें ढूंढने के लिए वे बस पार्किंग में भी आ गए। वे काफी परेशान दिख रहे थे। आखिरकार हम लोग वापस लौटे। मैंने उनके सामने ऐसे दिखाया जैसे मैं ठीक हो गया हूं। उन्होंने मुझसे ज्यादा नहीं कुछ नहीं कहा, बस अपना जूता मांगने लगे।
शाहरुख ने ये कारनामा दिल्ली के सेंट कोलंबस हाईस्कूल में किया था। शाहरुख ने कहा कि उन्होंने और उनके दोस्तों ने जो भी किया, वो सही नहीं था। लेकिन यंग एज में ऐसी हरकतें करना स्वाभाविक है।
पढ़े-लिखे एक्टर हैं शाहरुख, हंसराज कॉलेज से की है पढ़ाई
शाहरुख खान ने दिल्ली के फेमस हंसराज कॉलेज से ग्रेजुएशन किया था। बॉलीवुड के सबसे ज्यादा पढ़े-लिखे स्टार्स में उनकी गिनती होती है। 12वीं करने के बाद उन्होंने इकोनॉमिक्स से बीए ऑनर्स की पढ़ाई की।
इसके बाद उन्होंने मास्टर्स के लिए दिल्ली के ही जामिया मिलिया में मास कम्युनिकेशन की पढ़ाई के लिए एडमिशन कराया। उसी दौरान उनका रुझान एक्टिंग में होने लगा था। मुंबई जाने की वजह से वे मास्टर्स की पढ़ाई पूरी नहीं कर सके।